राज कुमार सिंह
राज कुमार सिंह एक पूर्व भारतीय अफसर और भारत सरकार में वर्तमान केंद्रीय कैबिनेट मंत्री हैं। वह मई 2014 से आरा लोकसभा, बिहार के लिए भारतीय संसद के सदस्य हैं। सिंह 1975 बैच के बिहार कैडर के भारतीय प्रशासनिक सेवा के अधिकारी और भारत के पूर्व गृह सचिव हैं। 3 सितंबर 2017 को, उन्हें प्रधानमंत्री नरेन्द्र मोदी के मंत्रिमंडल में बिजली राज्य मंत्री (स्वतंत्र प्रभार) के रूप में नियुक्त किया गया था। 30 मई 2019 को, उन्हें भारत सरकार में ऊर्जा मंत्रालय के राज्य मंत्री (स्वतंत्र प्रभार), नवीन और नवीकरणीय ऊर्जा मंत्रालय के राज्य मंत्री (स्वतंत्र प्रभार) और कौशल विकास और उद्यमिता मंत्रालय में राज्य मंत्री के रूप में नियुक्त किया गया था। 7 जुलाई 2021 को उनके अच्छे काम को देखते हुए कैबिनेट फेरबदल में उन्हें कैबिनेट मंत्री के पद पर पदोन्नत किया गया।